फाइनेंशियल टेक्नोलॉजीज़ (इंडिया) लिमिटेड (एफटीआईएल) (जो वर्तमान में 69 मून्स टेक्नोलॉजीज़ के रूप में जाना जाती है) एक भारतीय वित्तीय सेवा कंपनी है। यह एक आईटीआईएस आईएसओ 27001: 2005 और 9001: 2000 द्वारा प्रमाणित कंपनी है जो प्रौद्योगिकी आईपी (बौद्धिक संपदा) और डोमेन विशेषज्ञता प्रदान करती है और आधुनिक वित्तीय बाजारों के साथ व्यापार करती है। कंपनी द्वारा पेश किए गए समाधानों में एक्सचेंज सॉल्यूशंस, ब्रोकरेज सॉल्यूशंस, मैसेजिंग सॉल्यूशंस और टेक्नोलॉजी एंड प्रोसेस कंसल्टिंग शामिल हैं।

इतिहास
------

फाइनेंशियल टेक्नोलॉजीज़ (इंडिया) (एफटीआईएल), जो कि फाइनेंशियल टेक्नोलॉजीज़ ग्रुप की एक प्रमुख कंपनी है, ने 1988 में अपने परिचालन की शुरुआत की। 1995 में इसका प्रथम आईपीओ था। 2015 में, कंपनी ने अपना नाम 'फाइनेंशियल टेक्नोलॉजीज़ (इंडिया) लिमिटेड' से बदलकर '63 मून्स टेक्नोलॉजीज़ लिमिटेड 'कर दिया।

संस्थापक
--------

जिग्नेश शाह, फ़ाइनेंशियल टेक्नोलॉजीज़ (इंडिया) लिमिटेड के संस्थापक एवं अध्यक्ष हैं। उन्होंने एफटीआईएल से पूर्व बॉम्बे स्टॉक एक्सचेंज (बीएसई) में काम किया था। इसके अलावा, वह मल्टी कमोडिटी एक्सचेंज ऑफ़ इंडिया लिमिटेड (एमसीएक्स ), जो दुनिया का आठवां सबसे बड़ा कमोडिटी एक्सचेंज है, के भी संस्थापक हैं।

परिचालन / सहायक कम्पनियाँ
-------------------------

### एटम टेक्नोलॉजीज़

एटम टेक्नोलॉजीज़ लिमिटेड भारत कीअग्रणी भुगतान सेवाओं में से एक है,जो क्रेडिट, डेबिट,नेट बैंकिंग, कैशकार्ड और आईएमपीएस का उपयोग करके इंटरनेट, आईवीआर, मोबाइल ऐप और पॉइंट ऑफ़सेल पर भुगतान संग्रह की सुविधा प्रदान करता है। इसे एफटीआईएल द्वारा शुरू किया गया है। एफटीआईएल ने एनटीटी डेटा कॉरपोरेशन, जापान को एटम टेक्नोलॉजीज़ के नियंत्रण की हिस्सेदारी सौंपी है। 

### टिकर प्लांट

एफटीआईएल द्वारा शुरू किया गया टिकर प्लांट एक एनालिटिक्स मंच है जिसमें घरेलू और अंतरराष्ट्रीय एक्सचेंजों के साथ-साथ ओटीएस बाजारों की जानकारी भी वास्तविक समय पर प्रस्तुत की जाती है । वस्तुओं, विदेशी मुद्रा और इक्विटी के क्षेत्रों में, टिकर प्लांट आईटी-सक्षम सेवाएं प्रदान करता है।

एफटीआईएल ने कई घरेलू और अंतर्राष्ट्रीय उद्यम शुरू किए हैं। इसके पास कई सहायक कंपनियां हैं जिनमें नेशनल बल्क हैंडलिंग कॉर्पोरेशन, मल्टी कमोडिटी एक्सचेंज , दुबई गोल्ड एंड कमोडिटीज एक्सचेंज, इंडियन एनर्जी एक्सचेंज,, एमसीएक्स स्टॉक एक्सचेंज सिंगापुर मर्केंटाइल एक्सचेंज और बोर्स अफ्रीका शामिल हैं। अक्टूबर, 2010 में, फाइनेंशियल टेक्नोलॉजीज़ (इंडिया) ने मॉरीशस में एक अंतर्राष्ट्रीय बहु-संपत्ति एक्सचेंज - ग्लोबल बोर्ड ऑफ ट्रेड स्थापित किया है। फरवरी 2011 में, फाइनेंशियल टेक्नोलॉजीज़ ने बहरीन फाइनेंशियल एक्सचेंज भी स्थापित किया था, जो मध्य पूर्व और उत्तरी अफ्रीका में पहला बहु-संपत्ति एक्सचेंज था। 
वर्तमान में, एफटीआईएल ने अपने सभी घरेलू और अंतर्राष्ट्रीय उपक्रमों को विभाजित कर दिया है।

सीएसआर गतिविधियां
-----------------

एफटीआईएल महिला सशक्तीकरण, पर्यावरण स्थिरता, कर्मचारी सहभागिता , शिक्षा को बढ़ावा देने, स्वास्थ्य और सामाजिक कल्याण और रोजगार बढ़ाने वाले व्यावसायिक कौशल
के क्षेत्रों में परोपकार के कार्यों में सक्रिय है। कंपनी द्वारा की गई कुछ गतिविधियों में पर्यावरण संबंधी समस्याओं के बारे में जागरूकता फैलाने के लिए विश्व पर्यावरण दिवस पर नारा लेखन प्रतियोगिता एवं वार्षिक रक्तदान का आयोजन भी शामिल है। इसके अलावा, मुंबई मोबाइल क्रेच को आगे बढ़ाने के लिए, स्टैंडर्ड चार्टर्ड मोबाइल मैराथन में भाग लेना संगठन द्वारा की गई एक और पहल है।

पुरस्कार / मान्यता
------------------

कंपनी ने कई पुरस्कार जीते हैं। इनमें से कुछ हैं - एमिटी कॉर्पोरेट एक्सीलेंस अवार्ड, आईटी पीपल अवार्ड (उत्पाद नवरचनात्मकता के लिए) ; एक्सचेंज एवं ब्रोकरेज प्रोडक्ट्स, गुर्जर रत्न अवार्ड, व्यापार परिवर्तन के लिए अर्न्स्ट एंड यंग एंटरप्रेन्योर ऑफ द ईयर अवार्ड (2006); आईटी सर्विसेज सिक्योरिटी में डीएससीआई एक्सीलेंस अवार्ड्स - एसएमई श्रेणी और गोल्डन पीकॉक एचआर एक्सीलेंस अवार्ड(2011)| कंपनी को फिनटेक 100 रैंकिंग 2011 में भी वर्णित किया गया था।

सन्दर्भ
-------

1. ↑  "Financial Technologies changes name to 63 Moons". मूल से 8 अगस्त 2019 को पुरालेखित. अभिगमन तिथि 3 सितंबर 2019.
2. ↑  "63 MOONS TECHNOLOGIES LTD. (63MOONS) - COMPANY INFORMATION". मूल से 8 अगस्त 2019 को पुरालेखित. अभिगमन तिथि 3 सितंबर 2019.
3. ↑  "63 MOONS TECHNOLOGIES LTD. (63MOONS) - COMPANY HISTORY". मूल से 8 अगस्त 2019 को पुरालेखित. अभिगमन तिथि 3 सितंबर 2019.
4. ↑  "63 MOONS TECHNOLOGIES LTD. (63MOONS) - COMPANY HISTORY". मूल से 8 अगस्त 2019 को पुरालेखित. अभिगमन तिथि 3 सितंबर 2019.
5. ↑  "63 Moons Technologies". मूल से 3 सितंबर 2019 को पुरालेखित. अभिगमन तिथि 3 सितंबर 2019.
6. ↑  "NCLT bars Jignesh Shah, nine others from being directors in companies". मूल से 3 सितंबर 2019 को पुरालेखित. अभिगमन तिथि 3 सितंबर 2019.
7. ↑  "The fall of Jignesh Shah". मूल से 8 अगस्त 2019 को पुरालेखित. अभिगमन तिथि 3 सितंबर 2019.
8. ↑  "NSEL crisis: FTIL's Jignesh Shah arrested for alleged role in Rs 5,600-crore scam". मूल से 8 अगस्त 2019 को पुरालेखित. अभिगमन तिथि 3 सितंबर 2019.
9. ↑  "Japan's NTT Data buys 55% stake in Atom Tech for $9 million". मूल से 8 अगस्त 2019 को पुरालेखित. अभिगमन तिथि 3 सितंबर 2019.
10. ↑  "The great enabler - Jignesh Shah". मूल से 8 अगस्त 2019 को पुरालेखित. अभिगमन तिथि 3 सितंबर 2019.
11. ↑  "FTIL completes sale of NBHC stake to IVF for Rs 241.74 crore". मूल से 28 नवंबर 2019 को पुरालेखित. अभिगमन तिथि 17 फ़रवरी 2020.
12. ↑  "63 Moons Technologies Ltd". मूल से 17 सितंबर 2019 को पुरालेखित. अभिगमन तिथि 3 सितंबर 2019.
13. ↑  "IEX to transform electricity trade in India". मूल से 17 फ़रवरी 2020 को पुरालेखित. अभिगमन तिथि 17 फ़रवरी 2020.
14. ↑  "Financial Technologies-promoted MCX to exit 3 exchange ventures". मूल से 14 अक्तूबर 2019 को पुरालेखित. अभिगमन तिथि 17 फ़रवरी 2020.
15. ↑  "FTIL to launch bourses in Singapore, Bahrain, Mauritius in 2010". मूल से 14 अक्तूबर 2019 को पुरालेखित. अभिगमन तिथि 17 फ़रवरी 2020.
16. ↑  "Financial Technologies Acquires 60% Stake In Bourse Africa". मूल से 14 अक्तूबर 2019 को पुरालेखित. अभिगमन तिथि 17 फ़रवरी 2020.
17. ↑  "Global Board of Trade Ltd (GBOT) Formally Launched by the Prime Minister of the Republic of Mauritius Today". मूल से 14 अक्तूबर 2019 को पुरालेखित. अभिगमन तिथि 17 फ़रवरी 2020.
18. ↑  "Financial Technologies launches Bahrain Financial Exchange; BFX to go live from 7th February". मूल से 14 अक्तूबर 2019 को पुरालेखित. अभिगमन तिथि 17 फ़रवरी 2020.
19. ↑  "Jignesh Shah Resigns as FTIL MD, to Become Chairman Emeritus". मूल से 8 अगस्त 2019 को पुरालेखित. अभिगमन तिथि 17 फ़रवरी 2020.
20. ↑  "63 Moons Technologies Limited". मूल से 9 अगस्त 2019 को पुरालेखित. अभिगमन तिथि 3 सितंबर 2019.
21. ↑  "63 Moons Technologies Ltd". मूल से 9 अगस्त 2019 को पुरालेखित. अभिगमन तिथि 3 सितंबर 2019.
22. ↑  "FTIL's social initiatives make a huge impact in Mumbai". मूल से 3 अप्रैल 2022 को पुरालेखित. अभिगमन तिथि 3 सितंबर 2019.
23. ↑  "63 Moons Technologies Ltd". मूल से 17 सितंबर 2019 को पुरालेखित. अभिगमन तिथि 3 सितंबर 2019.
24. ↑  "EY hosts". मूल से 9 अगस्त 2019 को पुरालेखित. अभिगमन तिथि 3 सितंबर 2019.
25. ↑  "DSCI EXCELLENCE AWARDS 2011". मूल से 9 अगस्त 2019 को पुरालेखित. अभिगमन तिथि 3 सितंबर 2019.
26. ↑  "Financial Tech wins 'Golden Peacock HR Excellence Award' 2011". मूल से 9 अगस्त 2019 को पुरालेखित. अभिगमन तिथि 3 सितंबर 2019.
27. ↑  "63 Moons Technologies Ltd". मूल से 17 सितंबर 2019 को पुरालेखित. अभिगमन तिथि 3 सितंबर 2019.

बाहरी कड़ियाँ
-------------

* फाइनेंसियल टेक्नालोजीज का जालघर
* Official website (अंग्रेजी)
* Enterprise Solutions Group